ming030890/wiki-yue-high-quality huggingface dataset:
300年

300年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
晉：永康元年
趙廞：太平元年
朝鮮半島
高句麗：烽上王九年、美川王元年
新羅：基臨王三年
百濟：汾西王三年
檀紀：2633年
日本
應神天皇三十一年
皇紀：960年
佛曆：843年
猶太曆：4060年～4061年
阿文希夫雷

阿文希夫雷（西班牙話：Abengibre）係西班牙卡斯蒂利亞-拉曼恰自治區阿爾瓦塞特省嘅一個市鎮。總面積31km²，總人口950人（2001年），人口密度有31人/km²。
阿文荷塔一世

呢篇阿文荷塔一世係同古埃及有啦掕嘅楔位文章，重未搞掂嘅。麻煩你幫手補充佢嘅內容。
埃及指南歷史指南人物指南法老王指南
阿文荷塔三世

阿文荷塔三世（粵拼：aa3 man4 ho4 taap3 saam1 sai3，Amenhotep III，?—約前1353或1351年前），係個古埃及第十八王朝嘅法老王，公元前1391-1353年或者公元前1388-1351年在位。佢係圖特摩斯四世個仔。
阿斯圖里亞斯

阿斯圖里亞斯（Asturias），全名阿斯圖里亞斯公國，係伊比利半島西北一個地區，而家係西班牙一個自治區，舊時曾經係阿斯圖里亞斯王國。佢嘅首府係奧維耶多。
阿斯圖里亞斯女親王莉安諾

阿斯圖里亞斯女親王莉安諾（西班牙文：Leonor, Princesa de Asturias，2005年10月31號—），全名萬聖嘅莉安諾·德波旁－柯蒂斯（西班牙文：Leonor de Todos los Santos de Borbón y Ortiz），係西班牙第一皇位繼承人，現任西班牙國王菲臘六世大女。

早年
莉安諾2005年10月31號凌晨一點四十六分，響馬德里魯伯國際醫院（英文：Ruber International Hospital）通過「剖腹生仔」呢個方法出世，出世嗰陣重3540克、長47cm，係阿斯圖里亞斯親王菲臘同埋莉迪斯雅嘅第一個細路。因為佢係王儲個女，所以佢當時淨係得「王女」呢個銜頭。佢嘅出世由王室通過短訊公佈。
佢嘅臍帶響剪咗後畀人送去亞利桑拿州嘅臍帶血注冊處登記同埋儲存。11月7號正式出院。響2006年1月14號，佢接受洗禮，儀式響查瑞拉宮舉行，由馬德里總主教兼樞機安東尼奧·羅科·科雷拉主持。同老豆菲臘六世一樣，受洗用嘅水都係嚟自約旦河。佢嘅教父母就係佢嘅阿爺阿嫲，即時任國王環卡洛斯一世同蘇菲亞王后。佢嘅洗禮名係萬聖嘅莉安諾（英文：Leonor de Todos los Santos）。

教育同活動
2020年，西班牙王室同首相出席第14屆西班牙國會開幕禮，其中左三係莉安諾
莉安諾響西班牙皇家禁軍設立嘅兒童日間護理中心開始接受教育。響2008年9月15號，佢開始上小學，入讀響阿羅凡卡（暫譯，英文係Aravaca）嘅Santa María de los Rosales，而佢老豆菲臘六世同細妹蘇菲亞王女都響度讀書。身為王室成員，佢都識唔少語言，除咗西班牙文之外，佢亦學咗英文（從佢嘅英國籍保姆同阿嫲蘇菲亞王后嗰度學返嚟）同埋普通話。
響2014年，佢響穆爾西亞嘅穆爾西亞ー聖西維爾機場（英文：Murcia–San Javier Airport）第一次公開露面。同年6月18號，阿爺環卡洛斯一世正式退位，老豆菲臘成為國王，係菲臘六世，而莉安諾亦由王女升為王儲，得到咗「阿斯圖里亞斯親王」呢個銜頭。10月，佢嘅蠟像響馬德里Museo de Cera 蠟像館揭幕。
2015年5月20號，佢響學校附近嘅教堂接受第一次聖餐。5月20號，菲臘六世頒發咗西班牙最高榮譽ーー金羊毛騎士團勳章畀佢。西班牙部長委員會批准佢可以有自己嘅紋章。
2018年，正值佢老豆50歲生日，菲臘六世畀咗金羊毛騎士團項飾畀佢。同年9月，莉安諾去到可法東加出席阿斯圖里亞斯公國成立1300周年，係佢第一次出席官方外出活動。10月31號，佢響馬德里塞萬提斯學院發表咗佢嘅第一次公開演講，並且讀咗西班牙憲法第一條。
2019年10月8號，佢響阿斯圖里亞斯女親王獎上發表演講。同年11月4號，佢響巴塞隆拿赫羅納女親王頒獎禮上發表演講，當中佢流利咁用咗四種唔同話，分別係西班牙文、加泰隆尼亞文、英文同埋阿拉伯文。
2021年2月10號，王室宣佈佢將會響同一年嘅夏季去英國大西洋學院接受兩年嘅國際文憑高中課程，學費會由父王同阿媽畀。同時佢亦響塞萬提斯學院成立20周年紀念會上第一次獨奏。
莉安諾響8月左右已經到英國準備開學。至於活動方面，盛傳將會由細妹蘇菲亞代為處理。

王位繼承問題
2014年，菲臘六世登基，莉安諾（第一排左邊第二個）亦由王女升為王儲
佢嘅出世令到西班牙人重新關注對於憲法入面由男性優先繼承王位嘅辯論，雖然前首相薩帕特羅都想改憲法，而社會都係有共識修改憲法，但最後因為細妹蘇菲亞嘅出世而不了了之。後嚟響2009年，環卡洛斯一世改咗法令，講到明貴族嘅爵位由原先一定嘅大仔優先，改為第一個仔女優先，睇落係鋪平咗條路畀莉安諾。但係目前西班牙王位繼承都仲未改，都仲係大仔優先，換言之只要佢阿媽莉迪斯亞王后生多個仔出嚟，咁莉安諾就唔再係王儲。至於點解唔改，因為一改就要改埋憲法，咁就要經國會，甚至可能去到要公投，又要搞一大輪，又唔知得唔得。
當佢滿18歲嗰陣，身為阿斯圖里亞斯親王，佢要到國會宣誓效忠憲法。如果最後佢真係登基做女王，咁佢就係繼伊莎貝拉二世之後嘅第一位女王，亦係西班牙自1474年初步統一之後嘅第四位女王。佢可以揀承接納華拉嘅莉安諾女王，成為「莉安諾二世」。

軼事
自六歲起已經鍾意玩小提琴，亦鍾意騎馬。
佢同時係一位左優。
阿文荷塔二世

阿文荷塔二世（粵拼：aa3 man4 ho4 taap3 ji6 sai3，Amenhotep II，?—約前1401年），係個古埃及第十八王朝嘅法老王，約公元前1427年—約公元前1401年在位。佢係圖特摩斯三世個仔。
阿斯克勒庇俄斯

阿斯克勒庇俄斯係希臘神話嘅神，管醫療，由阿波羅生。
阿斯克新城

阿斯克新城係法國上法蘭西諾爾嘅一座城，人口大約6萬。
阿斯圖里亞斯文

阿斯圖里亞斯文（asturianu），係西班牙阿斯圖里亞斯用嘅語言，有超過11萬人用，語言分類屬印歐語系羅曼語族嘅意大利-西羅曼語支。
Parville

Parville係法國嘅一個市鎮，位置喺厄爾。
馬祖盧

馬祖盧（英文：Majuro），又叫馬朱羅，係馬紹爾群島首都。
馬盧夫

馬盧夫（葡文：Paulo Salim Maluf；1931年9月3號—）係巴西工程師，商人同政治人，巴西聖保羅州嘅聖保羅市出世。佢嘅家庭來黎巴嫩地移民。喺1969年至1971年同1993年至1997年期間出任聖保羅市市長，1979年至1982年期間出任聖保羅州州長。
馬甸尼

保羅馬甸尼（Paolo Maldini，1968年6月26號—）係前意大利足球員，專打左後衛，後期職業生涯改咗去跟中堅。
馬甸尼嘅老豆施薩馬甸尼後生個陣曾經係AC米蘭球員，所以馬甸尼亦都係喺AC米蘭受訓。1985年佢第一次跟隨AC米蘭打意甲；1988年贏咗職業生涯第一個意大利甲組足球聯賽（意甲）冠軍；又係1988年，佢第一次踢意大利足球代表隊。
馬甸尼成個球員生涯都係打AC米蘭，喺1990年代佢相當威水。嗰陣時佢唔但只成日贏意甲，重贏咗幾個歐洲聯賽冠軍盃冠軍。因為佢打後衛，每季入球都好少，大概兩、三球咁上下。多數評論都集中佢嘅防守功夫，話佢嘅防守以至佢嘅組織能力，喺意甲數一數二。1995年佢角逐咗世界足球先生，攞咗第二名，而嗰陣得主係非洲人韋亞（George Weah）。
喺國家隊佢贏過1994年FIFA世界盃亞軍。不過打咗國家隊咁多年，始終攞唔到冠軍，連歐洲國家盃都係。2000年喺荷蘭舉行嘅嗰屆佢搏盡老命打入咗決賽，但最後輸咗畀法國。喺2002年FIFA世界盃，由於俾韓國國家隊屈機式黑哨吹，就算流血俾人鏟主 裁判都係唔理，另到意大利國家隊係十六強賽只能夠以2-1既形式遺憾落敗，另佢選擇退出國家隊，但係退隊之後成日都有人叫佢復出參加吓國際賽。
臨退休之前嗰幾年馬甸尼雖然冇以前咁好力，但仍然有獎攞。2007年係同利物浦嘅決賽成功報到仇，贏咗歐聯冠軍。佢本來話打算喺呢一年退休，但應AC米蘭要求再打多兩年。到2009年佢終於先至退役。除此之外，AC米蘭係佢退役咗之後，唔再用佢嘅3號球衫（除咗佢個仔）。
馬祖北竿機場

馬祖北竿機場（粵拼：maa5 zou2 bak1 gon1 gei1 coeng4）係中華民國福建連江縣北竿鄉嘅一個機場，1994年1月17號起好。
馬真拿

卡路士 馬真拿 盧比斯（西班牙文：Carlos Marchena López，1979年7月31號—）係西班牙足球員，長時間效力西班牙球隊華倫西亞。佢亦曾係西班牙國家隊嘅成員之一，司職後衛或防守中場。

球會
馬真拿嘅職業生涯起源於出生地嘅一間球會—西維爾，18歲嘅時候提升上當時喺西乙嘅西維爾一隊。1999/2000賽季，首次代表西維爾喺西甲上陣，嗰場係西維爾重返西甲嘅第一場比賽，亦係佢第一場嘅西甲比賽，對手係皇家蘇斯達，結果打成2:2平手。
但西維爾喺嗰個賽季護級失敗，需要降班，馬真拿離開母會西維爾加盟賓菲加。
經過短短一個賽季後，華倫西亞希望收購馬真拿作為杜杰錫嘅替補，最終華倫西亞用沙豪域交換馬真拿。
馬真拿加盟華倫西亞上陣十六場聯賽。第一年就迅即幫球會奪得三十年以來首個西甲錦標。馬真拿好快成為球隊主力，夥拍當時嘅世界最佳後衛阿耶拉。兩年之後，佢幫華倫西亞一次過羸咗西甲冠軍同歐洲足協盃冠軍。雙冠王咁好嘅成績全賴球隊有一條穩固防線，重俾人叫做鋼鐵防線，西班牙更有媒體更認為呢條鋼鐵防線去到意甲都可以稱霸。馬真拿喺華倫西亞已經係後防嘅主力，2007/08賽季季中，朗奴高文上任後，清洗球會三大功臣—艾比達、簡尼沙里斯同安古路，球隊缺乏防守中場，馬真拿被派改踢防守中場，期間表現出色，更藉住艾比達、簡尼沙里斯同安古路唔在陣成為球隊第二隊長。
2008年9月23號，華倫西亞官方網頁宣佈，馬真拿成為球隊新任隊長，今次隊長係由隊中球員選舉出嚟。

國家隊
1999年馬真拿代表西班牙小國腳出戰喺尼日利亞舉行嘅世青盃，並協助球隊奪得冠軍。2000年參加悉尼奧運贏得銀牌。馬真拿喺兩項賽事都係球隊嘅主力。
2002年8月21日正式成為大國腳，第一場比賽係去布達佩斯，對手係匈牙利，結果打成1:1。曾出席2004年歐洲國家盃，2006年世界盃，2008年歐洲國家盃。2008年更幫助西班牙贏咗球隊40年嚟首個重要錦標，佢亦被選為賽事嘅最佳陣容中。
馬祖南竿機場

馬祖南竿機場（粵拼：maa5 zou2 naam4 gon1 gei1 coeng4）係中華民國福建連江縣南竿鄉嘅一個機場。
馬田辛

馬田辛（粵拼：maa5 tin4 san1，英文：Martin Sheen，1940年8月3號—）係個美國男演員。佢喺1961年出道，出名嘅作品有《現代啟示錄》、《觸靈》同《蜘蛛俠：驚世現新》。
Pietrosella

Pietrosella係法國嘅一個市鎮，位置喺南歌斯嘉。
Pignan

Pignan係法國嘅一個市鎮，位置喺奧斯坦尼大區嘅埃羅。
Pigny

Pigny係法國嘅一個市鎮，位置喺些爾。
Pilar Shimizu

Pilar Shimizu（1996年5月27號—）係關島蛙式泳手。喺獲得2012年奧運資格嘅時候，佢破咗關島由Tammie Kaae創下、保持咗20年嘅國家紀錄，亦都以16歲之齡成為關島史上最年輕奧運選手。佢喺100米蛙式項目以第42名完成，無得晉級去準決賽。Shimizu 亦都有參加2016年奧運。其他國際賽事嚟講，Shimizu 喺大洋洲游泳錦標賽攞到三面銅牌，太平洋運動會就有兩面銀牌。

早年生活同教育
1996年5月27號，Pilar Shimizu 喺關島城市塔穆寧出世，佢讀Saint Thomas Aquinas Catholic High School，佢喺4歲嗰陣學游水，7歲嗰陣開始訓練。
Shimizu 喺莊鶴堅斯大學讀公共衛生，將來亦都想做相關嘅工作。

大學時期比賽
Shimizu 幫莊鶴堅斯大學游咗兩年水，係由2013至2015年，即係大學一二年班。大學一年班嗰陣，佢係200碼混合接力隊嘅一員，贏咗Bluegrass Mountain Conference Championship同NCAA championship，佢地隊亦都獲得 First Team All-America 榮耀，同埋保持學校 1:41.94 嘅紀錄。
喺二年班嗰陣，200碼混合接力隊喺Bluegrass Mountain Conference Championship獲得銅牌，亦都有參加NCAA Championship。

奧運
Shimizu 喺16歲嘅時候參加2012倫敦奧運，佢喺當時係關島史上最年輕嘅奧運選手，佢喺參賽嘅時候以1:15.76嘅成績破咗100米蛙式嘅國家紀錄（個紀錄係20年前由Tammie Kaee創下嘅）。Shimizu 喺項目入面排 42。
Shimizu 代表莊鶴堅斯大學游咗兩年水之後，為咗準備奧運，去咗一間私人俱樂部訓練。喺2016年里約熱內盧奧運，Shimizu 參加咗100米蛙式，目標係破個人同國家紀錄 （當時關島國家紀錄就係由佢保持住）。佢最後以1:16.65嘅成績完成賽事，無晉級。佢破咗個人嘅全年紀錄，不過就無破到國家紀錄。Shimizu 話雖然佢第二次參加奧運，不過就同第一次一樣咁緊張。
之後，Shimizu 返去關島，做咗關反對性侵犯及家庭暴力聯盟嘅項目主管，佢嘅項目係喺太平洋範圍之內增加基建畀校內性侵犯嘅受害人。Shimizu 決定喺讀完書之前暫停佢游水嘅職業，不過都有喺一個夏令營到做義務游水教練。

國際比賽
Shimizu 第一次喺國際比賽亮相係2009年東亞運動會，第一次喺國際上攞獎係2010年，以14歲之齡為關島攞到第一面大洋洲游泳錦標賽嘅獎牌，係100 米嘅銅牌。兩年後，佢喺50 米同100 米項目到又攞到銅牌。
喺2015太平洋運動會，Shimizu 以33.35嘅時間攞到50 米銀牌，佢亦都以1:16.05嘅時間攞到100 米蛙式嘅銀牌，而金牌得主係Adeline Williams，成績係1:11.05。
Pieusse

Pieusse係法國嘅一個市鎮，位置喺奧德。
Pila-Canale

Pila-Canale係法國嘅一個市鎮，位置喺南歌斯嘉。
Pignicourt

Pignicourt係法國嘅一個市鎮，位置喺埃納。
Pillac

Pillac係法國嘅一個市鎮，位置喺沙藍特。
Pietroso

Pietroso係法國嘅一個市鎮，位置喺上歌斯嘉。
4月25號

4月25號係公曆年嘅第115日（閏年第116日），離年尾重有250日。
<< - 4月 - >>



大件事
1644年：李自成率領農民軍攻入北京，大明皇帝朱由檢喺景山自縊，大明滅亡。
1898年：美西戰爭爆發。
1926年：歌劇《杜蘭朵》喺米蘭斯卡拉歌劇院首演，由托斯卡尼尼指揮。歌劇入面用咗中國民歌《茉莉花》嘅曲調。
1947年：第23屆日本眾議院議員總選舉。
1957年：廣州舉行首屆中國出口商品交易會。
1974年：葡萄牙首都里斯本發生康乃馨革命（葡萄牙文：Revolução de 25 de Abril de 1974）。
1976年：第1屆越南國會選舉。
1980年：美軍出動8架直升機突擊營救被脅持喺美國駐伊朗大使館五個月嘅人質，未開到德黑蘭就遇到大風沙，兩架美軍直升機相撞，8名美軍死，突襲營救行動被逼取消。
1982年：以色列軍隊完成撤出西奈半島，將呢塊地冚嘭唥還畀埃及，埃及總統穆巴拉克喺首都開羅主持慶祝儀式。
1994年：南非白人議會舉行最後一次會議，結束長達卌幾年嘅白人統治。不過喺約翰尼斯堡同全國多處發生連串炸彈襲擊，令到稍後舉行嘅南非第一次不分種族選舉蒙上陰影。
1999年：約莫一萬名法輪功學員去北京中南海附近嘅國家信訪局請願，是為425上訪事件（中文：425上訪事件）。
2005年：日本JR福知山線出軌事故（日文：JR福知山線脱線事故），107死562傷。
2007年：天文學家搵到「地球二號」，離地球20光年。
2015年：尼泊爾發生7.8級地震，死咗差唔多2000人。

響呢日出世嘅人
1214年：路易九世 (法蘭西)，法國王（1270年死）
1284年：愛德華二世，英倫國王（1327年死）
1599年：克倫威爾，英倫軍事同政治人物（1658年死）
1843年：愛麗絲公主 (英國)，維多利亞女王個囡（1878年死）
1851年：佛朗哥雷貝洛，巴西軍人同政治人（1940年死）
1874年：馬可尼，意大利發明家，諾貝爾物理學獎得主（1937年死）
1892年：摩士，英國同香港銀行家，做過香港上海滙豐銀行阿頭（1967年死）
1896年：等松農夫藏，日本軍人同會計師（1980年死）
1900年：鮑利，奧地利物理學家，諾貝爾物理學獎得主（1958年死）
1915年：郭伯偉（英文：John James Cowperthwaite），英國殖民地官員，做過香港財政司（2006年死）
1923年：亞伯特·京，美國怨曲結他手同歌手（1992年死）
1925年：王昆 (歌手)，中國女高音歌唱家、原東方歌舞團團長（2014年死）
1935年：李敖，臺灣學者（2018年死）
1938年：寶華佐利，美國太空總署工程師（2012年死）
1940年：阿爾柏仙奴，美國電影演員，奧斯卡金像獎最佳男主角
1946年：日里諾夫斯基，俄羅斯政治人
1947年：約翰·克魯伊夫，荷蘭足球員同足球教練（2016年死）
1955年：李華明，香港社會工作者，立法會議員
1963年：巴貝利，香港足球員同足球教練
1970年：川上倫子，日本配音員（2011年死）
1974年：北內耕成，日本足球員
1974年：小峯隆幸，日本足球員
1976年：添登勤（英文：Tim Duncan），美國籃球員
1976年：金鍾國，南韓藝人，綜藝節目Running Man成員
1977年：須藤大輔，日本足球員
1977年：蔡昇晏，臺灣組合五月天成員，外號瑪莎
1978年：陳秀慧，香港本土派人士
1979年：陳家麒，香港足球員
1980年：谷川烈，日本足球員
1981年：金澤崇文，日本足球員
1986年：李穎芝，香港無綫電視藝員
1986年：隋寶庫，中國短道速滑運動員
1986年：王希維，中國演員同模特兒
1987年：陳巧文，香港社會活動家
1987年：喜多靖，日本足球員
1988年：馬馬杜·巴 (畿內亞)，畿內亞足球員
1990年：野崎桂太，日本足球員
1990年：瀨川和樹，日本足球員
1990年：高橋悠馬，日本足球員
1991年：福家勇輝，日本足球員
1991年：玉城峻吾，日本足球員
1992年：岡崎亮平，日本足球員
1993年：小谷光毅，日本足球員
1996年：李天一，中國人民解放軍總政歌舞團歌唱家李雙江同夢鴿個仔。因為李天一打人事件（2011年）同李天一輪姦女子事件（2013年）而出名
1996年：仲村京雅，日本足球員
1997年：森島司，日本足球員
蔡靜怡，香港商業電台節目主持人
羅永健，香港無綫電視藝員
4月29號

4月29號係公曆年嘅第119日（閏年第120日），離年尾重有246日。
<< - 4月 - >>



大件事
1945年：第二次世界大戰—喺意大利嘅納粹德軍向盟軍投降。
1945年：希特拉同伊娃·布朗喺柏林結婚。
1990年：香港沙田白石船民中心幾百幾個越南船民喺凌晨時分偷走。附近馬鞍山跟住發生多宗搶劫案，警方進行地氈式搜索之後，喺附近搵到十幾個船民。
1992年：美國洛杉磯爆發暴亂，四個白人警察喺毆打一個黑人嘅案件中被判無罪，數以千計黑人示威抗議，有人放火燒屋、搶掠酒店。喺連續幾日嘅暴亂當中，幾十人死千幾人傷。
1993年：汪辜會談完。
2003年：2003年卡塔爾憲法公投。
2005年：中國共產黨中央委員會總書記胡錦濤同中國國民黨主席連戰响北京進行自國共內戰以嚟兩黨最高層嘅第一次會談。
2005年：蘋果電腦公司推出新版作業系統Mac OS X v10.4 Tiger。
2011年：香港首隻用人民幣計價喺香港交易所上市嘅產品：匯賢產業信託上市。
2011年：英國威廉王子同Kate Middleton結婚。
2018年：英國內政大臣（英文：Home Secretary）盧綺婷辭職。
4月28號

4月28號係公曆年嘅第118日（閏年第119日），離年尾重有247日。
<< - 4月 - >>



大件事
1920年：阿塞拜疆蘇維埃社會主義共和國成立同加入蘇聯。
1927年：中國共產黨創始人之一李大釗等20人畀北洋政府首領張作霖以叛亂罪名繯首處決。
1928年：井岡山會師。
1945年：意大利獨裁者墨索里尼俾意大利抵抗運動人士槍決。
1950年：泰王蒲眉王同詩麗潔結婚。
1952年：《三藩市條約（英文：Treaty of San Francisco）》生效，同盟國結束軍事佔領日本（日文：連合国軍占領下の日本）。
1952年：中華民國同日本喺臺北市臺北賓館（中文：臺北賓館）簽《中日和平條約》，正式結束中國抗日戰爭。
1969年：戴高樂辭任法國總統。
1991年：臺灣海峽交流基金會首次派員訪問北京。
1996年：美國總統比爾·克林頓為白水事件進行四個半鐘頭嘅作供。
2006年：美國「自由之家」發表2005年全球新聞自由度評比報告，台灣新聞自由度掛第三十五，第一次同日本一齊排亞洲第一。中國就評做「不自由」國家，排第一百七十七。
2007年：粵文維基百科打入維基百科頭一百大種話，當時約莫有2,900篇文。
2008年：膠濟鐵路撞車，72死416傷。
2012年：蘇州地鐵1號綫通車，係蘇州地鐵頭一條線。
2019年：第70屆西班牙國會選舉（西班牙文：Elecciones generales de España de 2019）。
4月24號

4月24號係公曆年嘅第114日（閏年第115日），離年尾重有251日。
<< - 4月 - >>



大件事
1916年：愛爾蘭首府都柏林爆發復活節起義。
1949年：中國共產黨佔據中華民國嘅南京總統府。
1953年：第3屆日本參議院議員通常選舉。
1960年：第5屆老撾最高人民議會選舉。
1969年：英女王伊利沙伯二世以香港警方平定六七暴動有功，授予香港警察隊同香港輔助警察隊「皇家」稱號。
1970年：中國首枚人造衛星「東方紅一號」成功發射進入地球軌道，係繼蘇聯、美國、法國同日本之後第五個自行研製火箭成功發射人造衛星嘅國。
1981年：香港九廣鐵路（英段）（而家港鐵東鐵綫）舊筆架山隧道關閉。
1990年：哈勃太空望遠鏡由發現號穿梭機發射升空，進入地球軌道。
1992年：英國政府委任彭定康接替衛奕信擔任香港總督。
1992年：香港大角咀爆發警匪火併，匪徒喺逃走嘅時候引爆四個手榴彈，搞到17人受傷。
2005年：本篤十六世登基成為梵蒂岡第265任教宗。
2005年：香港競賽馬精英大師連贏17場，破咗雪茄 (馬)（英文：Cigar (horse)）嘅紀錄。
2016年：第35屆塞爾維亞國會選舉。
2016年：第13屆奧地利總統選舉首輪投票，范德貝倫同霍費爾進入次輪投票。
2018年：中國廣東清遠英德一間卡拉OK被縱火，18死5傷，警方半日後拉到疑犯。
2018年：香港立法會朝早開「高鐵一地兩檢法案委員會」會議期間，民主黨議員許智峯喺立法會二樓電梯大堂搶咗保安局一名梁氏女行政主任(EO)嘅一頁文件同一部手機，期間雙方拉拉扯扯差唔多面貼面，許智峯然後匿咗入立法會二樓男廁約莫16分鐘。出返嚟嗰陣時見到民主黨主席胡志偉同埋運輸及房屋局政治助理符傳富，胡志偉喝停許智峯，勒令許智峯交返部手機出嚟，許智峯跟手交咗部手機畀符傳富之後離開。
2018年：香港交易所落實「同股不同權」制度，30號正式接受新經濟公司申請招股上市。
2019年：北韓最高領導人金正恩坐專列到俄羅斯海參崴，準備第二日同俄羅斯總統普京會面。
4月26號

4月26號係公曆年嘅第116日（閏年第117日），離年尾重有249日。
<< - 4月 - >>



大件事
1933年：納粹德國秘密國家警察成立。
1937年：德國空軍部隊神鷹軍團喺西班牙內戰中摧毀咗格爾尼卡城。
1960年：大韓民國總統李承晚辭職。
1964年：第3屆北越國會選舉。
1964年：坦噶尼喀同桑給巴爾合併成坦桑尼亞。
1981年：第2屆越南國會選舉。
1982年：中國民航一客機由廣州飛去桂林期間喺桂林陽朔附近嘅恭城縣撞山失事（中文：中国民航3303号班机空难），機上112人咸不剌死晒，有52名乘客係香港人。
1983年：4月12號返工途中俾人綁架嘅香港地產商王德輝，喺佢屋企人畀咗1100萬美金嘅贖金之後獲得釋放。警方喺當日破案，拉咗三男一女。
1984年：朗奴列根訪問北京，係中美建交之後首位訪問中國嘅美國總統。
1986年：蘇聯切爾諾貝爾核電廠爆炸，釋出大量輻射，引發切爾諾貝爾核災。
1989年：中國《人民日報》發表標題為《必須旗幟鮮明地反對動亂》嘅社論，將悼念胡耀邦活動視為動亂。中國大陸好多地方嘅大學生自發上街靜坐，直至解放軍武力鎮壓。
1994年：中華航空一客機由臺北中正國際機場（家下台灣桃園國際機場）飛去日本名古屋機場（家下名古屋飛行場），降落時失事（中文：中華航空140號班機空難），264死7傷，係華航四年大限第一波。‎
2001年：小泉純一郎就任日本第87任首相。
2005年：中國國民黨展開2005年中國國民黨和平之旅。
2005年：英國倫敦國家警察紀念碑（英文：National Police Memorial）揭幕。
2006年：歐洲議會公佈一個調查報告，證明由2001年9月11號以嚟，美國中央情報局喺歐洲上空進行超過一千次冇公開嘅飛行，綁架「恐怖分子」重施以酷刑，美國方面承認飛行同埋綁架，但否認酷刑。
2010年：演藝界情繫玉樹關愛行動。
2015年：第9屆北塞浦路斯總統選舉次輪投票，由穆斯塔法·阿肯哲當選。
2018年：因應兩日前香港立法會議員許智峯搶咗一名政府女行政主任(EO)手機事件，立法會「行政管理委員會」一致認為要向許智峯出強烈譴責信。夜晚，民主黨中委會召開特別會議討論呢件事，會前許智峯向女EO同公眾鞠躬道歉，會上一致通過強烈譴責許智峯行為，又決定凍結許智峯黨籍，送紀律委員會處理。許智峯提前離開會議。
2018年：美國參議院以57對42嘅些微多數通過總統當勞侵提名蓬佩奧為國務卿，蓬佩奧隨即喺美國最高法院宣誓就職，宣誓後就啟程去比利時布魯塞爾出席北大西洋公約組織會議，之後重會訪問沙特阿拉伯、以色列同約旦三個中東國。而白宮就發放蓬佩奧復活節秘密出訪北韓，會晤領袖金正恩嘅相。
4月30號

4月30號係公曆年嘅第120日（閏年第121日），離年尾重有245日。
<< - 4月 - >>



大件事
1803年：路易斯安那購地–美國用1,500萬美金自法國買入法屬路易斯安那，令國土面積大咗超過一倍。
1937年：第20屆日本眾議院議員總選舉。
1942年：第21屆日本眾議院議員總選舉。
1945年：蘇聯紅軍將標誌勝利嘅紅旗插上柏林國會大廈頂。
1945年：納粹德國領袖希特拉同老婆伊娃·布朗自殺。
1975年：越南民主共和國（北越）攻陷越南共和國（南越）首都西貢，南越政府無條件投降，越南戰爭完咗，是為西貢淪陷。
1991年：中華民國總統李登輝宣佈動員戡亂時期會喺第二日結束，終止臺灣海峽兩岸卌幾年嚟嘅敵對狀態。
2002年：2002年巴基斯坦公投。
2006年：第4屆老撾國民議會選舉。
2009年：佳士拿申請破產保護。
2011年：第5屆老撾國民議會選舉。
2013年：荷蘭卑雅特歷絲女王傳位畀大仔威廉亞歷山大，後者成為荷蘭自1890年以來首位男性君主。
2019年：第125代日本天皇明仁退位，皇太子德仁喺第二日登基。明仁係繼光格天皇喺1817年讓位畀仁孝天皇之後，202年來第一位生前退位嘅日本天皇。
4月4號

4月4號係公曆年嘅第94日（閏年第95日），離年尾重有271日。
<< - 4月 - >>



大件事
1949年：12國喺華盛頓特區簽《北大西洋公約》，成立北大西洋公約組織。
1968年：美國黑人民權運動領袖馬丁路德金喺田納西州孟非斯一間酒店嘅露台被槍殺，終年39歲。
1979年：港穗直通車喺中斷三十年後恢復通車。
1990年：第七屆全國人民代表大會第三次會議通過《中華人民共和國香港特別行政區基本法》。
1994年：美國電腦服務公司網景通訊成立。
2005年：2005年台灣團結聯盟參拜靖國神社事件，引起爭議。
2006年：喺2006年泰國國會選舉入面贏咗嘅泰國總理丘達新夜晚同泰王見面後，宣佈應國王嘅要求而落台。
2010年：塞內加爾達喀爾非洲復興像揭幕，紀念塞內加爾脫離法國獨立50週年，標誌住非洲嘅獨立同自由。
4月2號

4月2號係公曆年嘅第92日（閏年第93日），離年尾重有273日。
<< - 4月 - >>



大件事
1792年：美國國會通過《鑄幣法案（英文：Coinage Act of 1792）》，確定美金做通貨單位，成立美國鑄幣局。
1950年：中央戲劇學院成立。
1974年：香港消費者委員會成立，保障同促進消費者權益。
1982年：阿根廷突然出兵南部嘅福克蘭羣島，攻擊島上嘅英國駐軍，話要恢復對福克蘭羣島嘅主權，福克蘭群島戰爭爆發。
2003年：因應香港同中國廣東嘅沙士個案持續增加，世界衞生組織向爾兩處發出旅遊警告。
2006年：第22屆泰國眾議院選舉。
2012年：匈牙利總統舒密特因為早年嘅博士論文涉嫌抄襲，向國民議會辭職。
2015年：肯雅加里薩大學校園襲擊（英文：Garissa University College attack），152死79傷。
2016年：2016年越南國家主席選舉，由陳大光當選。
2017年：2017年塞爾維亞總統選舉（塞爾維亞文：Избори за председника Србије 2017.），時任總統陀蔑斯剌夫·匿哥列茨唔爭連任，由時任總理Александар Вучић（塞爾維亞文：Александар Вучић）當選。
2019年：中國南沙大橋（中文：南沙大桥）通車。條橋連接東莞市沙田鎮同廣州市南沙區，規劃時嗌「虎門二橋」。
Erquy

Erquy係法國嘅一個市鎮，位置喺阿摩爾濱海。
Esbarres

Esbarres係法國嘅一個市鎮，位置喺黃金丘。
Escalquens

Escalquens係法國嘅一個市鎮，位置喺奧斯坦尼大區嘅上加龍。
Ernst Öpik

Ernst Öpik（1893年10月22號—1985年9月10號）係愛沙尼亞一個天文學家同埋天體物理學家。
Ervy-le-Châtel

Ervy-le-Châtel係法國嘅一個市鎮，位置喺奧布。
Escales

Escales係法國嘅一個市鎮，位置喺奧德。
馬薩華

馬薩華係非洲東北部國厄立特里亞嘅一座城鎮，人口5.3萬，喺1890年到1897年嘅意大利殖民時期做過厄立特里亞嘅首府。
馬薩其奧

馬薩其奧（Masaccio，1401年12月21號—1428年）係15世紀意大利文藝復興時期嘅畫家，主要畫濕壁畫，亦係頭一批用到透視法畫畫嘅畫家。
馬萬祺博士大馬路

馬萬祺博士大馬路（葡文：Avenida Doutor Ma Man Kei）係澳門花地瑪堂區新城填海區A區一條主要馬路，呢條路由友誼圓形地開始一路去到濠江圓形地為止。

背景
2018年3月16號，民政總署管理委員會響會議到決定將花地瑪堂區新城填海區A區新起好嘅公共街道起名，其中將由友誼圓形地開始到濠江圓形地嘅公共街道起名做馬萬祺博士大馬路。
馬萱

馬萱（1998年11月8號—），係中國大陸女主持人，佢喺中國傳媒大學畢業。

簡歷
2024年，為湖南衛視《歌手2024》汪蘇瀧嘅音樂合夥人。
黃雪兒

黃雪兒（英文：Nicole Wong，2010年3月12號—）係香港女童星，憑參演2018年無綫電視劇集《宮心計2深宮計》嘅演出而出名。

簡歷
黃雪兒5歲開始幕前演出，曾經喺2016年無綫電視劇集《幕後玩家》做黃宗澤同龔嘉欣個女，到2018年喺無綫電視劇《宮心計2深宮計》做劉心悠角色童年時期，而開始畀網民留意同討論。
黃雪梅

黃雪梅，香港親中派人士。

政治參與同經歷
佢係香港親中派嘅成員。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
黃雅瓊

黃雅瓊（粵音：wong4 ngaa5 king4 ，1994年2月28號—）係嚟自中國嘅羽毛球員，右手揸拍，至叻係打混雙，同鄭思維自喺2017年開始就一路噉拍住上。佢喺浙江衢州度出世，喺2016年嗰陣參加咗東京奧運，不過輸咗畀同樣嚟自中國嘅王懿律同埋黃東萍淨係攞到銀牌。2024年嗰陣又試參加巴黎奧運，卒之攞到金牌，搞掂嗮之後自己仲畀男朋友劉雨辰求婚𠻹。
黃雪琴

黃雪琴係一個喺廣州嘅獨立記者。原先喺《新快報》同《南都周刊》度做過調查記者，關注性別、平權、官員貪污、企業污染、弱勢群體等議題。

職業生涯
2019年6月9號，黃雪琴參與咗香港嘅反對逃犯條例修訂草案遊行，第日就喺Matters上發表《記錄我的「反送中」大遊行》一文。人權組織「南方傻瓜關注群」消息話，佢喺6月11號試過到社交媒體發文：「因為寫了這篇文章，廣州的員警們今晚又深夜找到家裏，家人又被騷擾，父母驚恐萬分。」
黃雅顯

黃雅顯（Emma Wong，1990年12月26號—）係香港模特兒，有「D Cup阿嬌」嘅稱號，2014年出道，而家主要工作都係拍廣告。
黃雨勳

黃雨勳（粵拼：wong4 jyu5 fan1；英文：Jason Huang；1979年2月16號—），係台灣音樂製作人。

經歷
佢係周杰倫嘅音樂製作人。佢攞過「中歌榜」年度最佳編曲獎。2013年，做咗周杰倫魔天倫世界巡迴演唱會嘅鍵盤手同音樂總監。2021年，佢憑住《刻在我心底的名字》呢隻歌入圍第32屆金曲獎最佳單曲製作人獎。
魚骨圖

魚骨圖（因果圖、石川圖）係用圖唻展示一件事各種原因嘅方法，常用喺產品設計，唻顯示某個總體效果嘅可能因素（人機物法環）。1960年代由日本人石川馨發展出唻。
魚鷹

魚鷹，又叫鶚（Pandion haliaetus），係一種中小型嘅鷹。

分類
澳洲嘅亞種
魚鷹喺隼形目中屬於鶚科，依個科有一屬一種，但可根據分布地分辨出多個亞種。分布全世界。北部品種響非洲，亞洲南部同南美洲過冬。
亞種如下：
P. h. haliaetus (Linnaeus, 1758), 歐亞大陸 亞種
P. h. carolinensis (Gmelin, 1788), 北美洲 亞種
P. h. ridgwayi (Maynard, 1887), Caribbean islands亞種
P. h. cristatus (Vieillot, 1816), 澳洲同塔斯馬尼亞種
人工鳥巢下嘅一對魚鷹

食乜
主要以魚為食，但有機會都會捉幼鳥，蜥蝪，蠑螈等濕地小動物為食。佢哋一盯住條魚時就會俯衝去捉。當佢用利爪捉住獵物空時，會大幅增加拍翼速度。為咗減低空氣阻力，會先將魚頭朝前，但對腳就唔可以緊貼身體，所以要不斷拍翼維待飛行。
捉到魚嘅魚鷹

繁殖
好鍾意企喺枯木頂上。
An adult repairing the nest
Pandion haliaetus

香港分布
係局部地區常見冬候鳥，有時夏天都可見到。
魚麪

魚麪係中式麪嘅一種，雖然個名叫「麪」，但主要成份係魚肉，整成麪條嘅形狀，通常做打甂爐嘅餸料。
魚鰭

魚鰭係魚嘅身體部位，主要用嚟游動，透過擺動去控制條魚褪前褪後。飛魚可以用魚鰭嚟滑翔，躄魚就可以用魚鰭嚟爬行。
魨形目

魨形目（學名：	Tetraodontiformes）係輻鰭魚綱一個目，下有10個科超過300個品種。
魚鳥之戀

《魚鳥之戀》係由崔健填詞同作曲，央吉瑪同崔健演唱。
魯伍馬區

魯伍馬區係坦桑尼亞嘅一個區，喺國土南部，首府森蓋阿。
749年

749年係平年。

文化
吳道子喺洛陽玄元皇帝廟畫咗幅《五聖圖》。
Garde-Colombe

Garde-Colombe係法國嘅一個市鎮，位置喺上阿爾卑斯。
Gardouch

Gardouch係法國嘅一個市鎮，位置喺奧斯坦尼大區嘅上加龍。
Garidech

Garidech係法國嘅一個市鎮，位置喺奧斯坦尼大區嘅上加龍。
Garennes-sur-Eure

Garennes-sur-Eure係法國嘅一個市鎮，位置喺厄爾。
Gardefort

Gardefort係法國嘅一個市鎮，位置喺些爾。
Gardes-le-Pontaroux

Gardes-le-Pontaroux係法國嘅一個市鎮，位置喺沙藍特。
Gardonne

Gardonne係法國嘅一個市鎮，位置喺多多涅。
Gardanne

Gardanne係法國嘅一個市鎮，位置喺隆河河口。
Gargas, Haute-Garonne

Gargas, Haute-Garonne係法國嘅一個市鎮，位置喺奧斯坦尼大區嘅上加龍。
雙唇鼻音

一個人發出雙唇鼻音，好似粵拼：maa1 噉嘅音。啲人要用羅馬字寫呢個輔音嗰陣，通常會用 m 嚟寫。
雙唇鼻音（英文bilabial nasal），係好多話都聽到嘅啞音（輔音）。萬國音標用/m/來表示。雙唇鼻音，鼻音係天生濁音。聲韻學上，係次濁音。
幾乎世上所有話都有雙唇鼻音，廣東話都唔例外。
雙唇鼻音係分唔到送氣音定唔送氣音。所以一般都當係唔送氣。
雙商

《雙商》（Love Business），係香港電視娛樂製作嘅資訊節目，2017年9月11號到12月4號逢禮拜一22:30-23:00喺ViuTV播，由羅孝勇、張紋嘉演出。節目係講唔同情侶搞生意嘅經歷。

每集一覽
除咗第8集短劇係虛構故仔外，其餘集數短劇都取材自真人真事。
雙唇搭嘴音

雙唇搭嘴音隸屬於搭嘴音嘅一個類別，淨係喺科伊桑語系入面嘅梯鄂語系語言、‡Hõã語，同埋喺宗教儀式使用嘅達憫語作為獨立音素。
國際音標入面，代表雙唇搭嘴音所屬調音部位嘅符號係⟨ʘ⟩，符號必須同第二個輔音符號組合，表示實際讀音。
已經證實嘅雙唇搭嘴音組合有：
[k͡ʘ]或[ʘ͡k] 清軟顎雙唇搭嘴音 （可以係送氣音，擠喉音，或者同其他音組成破擦音等）
[ɡ͡ʘ]或[ʘ͡ɡ] 濁軟顎雙唇搭嘴音 （可以係呼聲音或者同其他音組成破擦音等）
[ŋ͡ʘ]或[ʘ͡ŋ] 鼻音軟顎雙唇搭嘴音 （亦都可以係清音、或者係送氣音等）
[q͡ʘ]或[ʘ͡q] 清小舌雙唇搭嘴音
[ɢ͡ʘ]或[ʘ͡ɢ] 濁小舌雙唇搭嘴音 （通常會前鼻音化）
[ɴ͡ʘ]或[ʘ͡ɴ] 鼻音小舌雙唇搭嘴音

特點
調音方法係搭嘴音，即係以口腔入面嘅兩個閉合處調音。呢兩個閉合處之間嘅空氣俾條脷吸走，前面嘅閉合處放鬆，形成喀嚓聲。
調音部位係雙唇同軟腭，即係碰擊雙唇，同時用條脷嘅後部同軟腭接觸嚟調音。後者會比前者早少少出現，但係佢哋大部分時間都會重疊。
搭嘴音同時係口腔輔音同鼻音，代表氣流同時由口腔、鼻腔逸出。
雙唇搭嘴音係中央輔音，調音嘅時侯，氣流喺口腔嘅中央流過舌面，唔流過兩側。
氣流機制係舌吸氣音，將困咗喺條脷嘅一個關閉空間嘅空氣抽出發聲，唔令氣流由聲門或者肺/橫膈膜流出，發出搭嘴音，佢嘅濁音同鼻音亦都同時具有肺部氣流音嘅性質。
雙唇搭嘴音同親吻嘅時侯所發出嘅聲音唔同：前者發音嘅時侯雙唇平放，毋須圓唇；後者需要圓唇。
擠喉搭嘴音同雙唇搭嘴音嘅特點分別在於，閉合處之間嘅空氣會俾舌頭壓縮，直至逸出前方嘅閉合處。
雙城子

雙城子，俄國人叫做烏蘇里斯克（俄文：Уссури́йск，拉丁化：Ussuriysk），係外滿洲西南面嘅城市，依家係歸俄羅斯濱海邊疆區管。呢度舊時係大清領土，曾經又叫富爾丹城，因1860年《中俄北京條約》割畀沙俄。
雙向鏈結串列

雙向鏈結串列（英文：doubly linked list）係種鏈結數據結構，由若干個節點組成，有一個頭同一個尾，每個節點含有三樣嘢：一個值（可以係單一數據，或者概念上係任何數據結構）、上一個節點嘅位置同下一個節點嘅位置。
同鏈結串列一樣，雙向鏈結串列都係一種循序存取嘅數據結構，但係同鏈結串列唔同嘅係搵嘢可以揀由頭搵定由尾搵，搵嘅時候亦都可以揀向前行定向後行。
喺低階嘅層次，上或者下一個節點嘅位置通常係指指標。但係雙向鏈結串列亦都可以作為一種抽象概念，運用喺例如陣列之上；喺呢類情形，節點嘅位置就未必係指標，例如，如果雙向鏈結串列係建立喺陣列上面，節點嘅位置就會係整數嘅陣列索引值。
雙唇音

普通話有三種雙唇音/p/，/pʰ/同/m/。普通話冇全濁音，冚唪唥塞音、塞擦音淨係得送氣同唔送氣呢個分别，同英文唔一樣。
雙喜街

雙喜街（英文：Sheung Hei Street），係香港九龍新蒲崗嘅一條馬路，由三祝街開始，去到大有街。
雙因子方差分析

雙因子方差分析（two-way ANOVA）：指有兩個自變數嘅方差分析，可以用嚟睇嗰兩個自變數之間嘅調節效應。
雙城記

《雙城記》（A Tale of Two Cities）係狄更斯以法國大革命做背景寫嘅長篇歷史小說，為世界文學經典名著，故仔將巴黎、倫敦兩個大城市黐埋一齊講，圍住一個醫生一家同一對夫婦嚟講；小說講貴族點衰、殘害百姓，人民猙到貴族入骨，導致法國大革命。主要思想係為愛而自我犧牲，「雙城」就指巴黎同倫敦。書長四十五章，喺1859年4月30號用咗三十一個星期連載出版，之後多次改編成電影、電視劇。
Chazeaux

Chazeaux係法國嘅一個市鎮，位置喺阿爾代什。
Chazey-Bons

Chazey-Bons係法國嘅一個市鎮，位置喺安省。
Chavonne

Chavonne係法國嘅一個市鎮，位置喺埃納。
Chavroches

Chavroches係法國嘅一個市鎮，位置喺阿列。
Chazemais

Chazemais係法國嘅一個市鎮，位置喺阿列。
Chazey-sur-Ain

Chazey-sur-Ain係法國嘅一個市鎮，位置喺安省。
高文

高文（漢語拼音：Gao Wen，1985年1月18號—）係香港足球員，可擔任中場多個位置，包括防守中場、正中場，入選過香港足球代表隊，效力過香港超級聯賽球隊傑志。

球員生涯
2006年去香港加盟傑志。
2014亞協盃四強次回合，高文喺68分鐘混戰中射入阿比爾大門，幫主隊傑志追近到1:2，但最終仍以1:2，總比數2:3敗陣，四強出局。
高文謙

高文謙（1953年—），喺北京出世，中華人民共和國嘅異見人士、作家。1980年代初佢做中共中央文獻研究室委員同埋周恩來生平研究小組嘅組長。1989年六四事件後畀免職，1990年代佢流亡到美國。佢嘅代表作喺傳記《晚年周恩來》。
高斗心

高斗心，係大韓民國嘅一個女藝人同埋演員。
高斯斯

高斯斯（粵拼：gou1 si1 si1，羅馬尼亞文：Răzvan Cociș，1983年2月19號—）係個羅馬尼亞足球員，司職中場。而家效力緊芝加哥火焰足球會。

葳蕤史
呢節要加長。
La Chapelle-Janson

La Chapelle-Janson係法國嘅一個市鎮，位置喺布禮斯大區嘅伊勒-維萊訥。
La Chapelle-Hareng

La Chapelle-Hareng係法國嘅一個市鎮，位置喺厄爾。
La Chapelle-Hugon

La Chapelle-Hugon係法國嘅一個市鎮，位置喺些爾。
La Chapelle-Laurent

La Chapelle-Laurent係法國嘅一個市鎮，位置喺康塔爾。
龍紋蝰

龍紋蝰（Vipera berus）又叫極北蝰，係蝰科蝰屬一個品種嘅蛇，主要分佈喺中歐同東歐。
龍穴島

龍穴島（粵拼：lung4 jyut6 dou2；英文：Lankeet Island／Lankit Island／Lung-uet），又叫龍穴洲，係廣東廣州南沙區一島，喺虎門對出，零丁洋北面。家下係鷄抱沙一部份。呢度係廣州最南邊嘅地方。

歷史
早喺宋代，龍穴洲近海成日大霧，又有海市蜃樓。據話文學家、書法家蘇東坡被貶到惠州陣，聽到話龍穴洲有海市蜃樓，試過坐船去觀賞，不過唔好彩冇撞到。到明代陣每逢年初三到初五，好多人逼埋去虎門靖康、歸德，等著睇島度有海市蜃樓。屈大均嘅廣東新語記載：
「
海市多見靖康場，當晦夜，海光忽生，水面盡赤。有無數燈火往來，螺女鮫人之屬，喧喧笑語。聞賣珠鬻錦數錢糧米聲，至曉方止。
」
民國時代歸屬東莞縣，龍穴島係定為縣嘅八景之一，名靖康海市，仲建立埋「東莞縣明倫堂示範農場」。依家呢度有八成居民原籍都係東莞，都係1930年代走日本陣由東莞厚街遷入。1950年代前後島度都係雲集百條漁船，有唔少由中山、珠海過來嘅。1960年代後島周邊海水變淺，海水污染多咗，啲漁民陸續遷去珠海、香港，似珠海香洲仲有個龍穴隊就係呢度過去嘅。

地理
地圖上，島呈三角，上指西北，東西爲一橫。龍穴喺伶仃洋最北一帶，近珠江口，即係虎門。島向東北望，係虎門東側穿鼻，正中間有兩島仔，有沙相連，叫三板洲。向西北望，係虎門西側大角山。龍穴向西望有萬頃沙。

自然環境
由龍穴、銅鼓、爻杯三小島組成。銅鼓山係原始龍穴島嘅三個山頭之一，舊底東臨伶仃洋，張保仔洞就喺山腳。島嶼地處鹹淡水交匯處，盛產香大蕉、荔枝、西瓜同海鮮，常見海鮮有：金古魚（當地俗話：上山怕老虎，下海怕金古）、黃腳鯉、鱸魚、龍利、黃魚（獅子魚）、白鴿魚、花魚、大澳魚、奄哥魚、黃蟹、肉蟹、圍蝦同麻蝦等。
環島海灘，有天然泳場，間有石春、貝殼。島四圍畀海潮沖刷，形成眾多海蝕洞，有唔少花名：鯉魚宮、蝦宮、蟹宮、龍宮、藏寶洞等等。有唔少古榕樹生喺海濱岩隙，雖畀颱風侵襲，仍穩健婆娑。

人文
相傳龍穴島正南有幾個深而開闊嘅山窿，係南海龍王嘅居所。而島中央嘅居民區就起有三聖宮，據傳始建於明代，經過幾次重建，最新一次係光緒戊口乙亥年，而保留清代形制風格，坐西北向東南，三間兩進，綠瓷瓦筒黃脊屋頂，仿描古瓷磚。每年農曆十一月初八、初九、初十島上民間組織仲有舉行三聖公誕，四周漁民包括香港漁民每逢三聖公誕，都到龍穴島朝拜，人數多達幾千人，幾十年香火唔斷。

觀光
離島約200米嘅巨礁度，有道光年間英國建造嘅燈塔，潮退陣可間水過去。海島中部銅鼓山上原建有旅遊設施，1980年代初，由時龍穴島所屬嘅珠江華僑農場同一港商聯手開發。1985年，廣州客輪公司開通埋龍穴島嘅遊船專線，每禮拜有幾班船來回，由廣州市區接駁遊客。到2004年前後，中船龍穴基地選址旅遊區海岸一帶建設，沙灘浴場由此消失。後旅遊區慢慢廢棄。但仍可自行前往：
三聖宮廟
觀日亭
望江亭
張保仔洞
蟹洞
一線天
小海灣
防空洞等

發展
龍穴邊有度假村。但將來呢處會成為南沙港包圍，佢東面鷄抱沙地會變成龍穴島造船基地。

產業
據老居民回憶，最早期島上居民係種水草，又種過香蕉。後尾就多咗人落海捉魚。1960年代後海水污染多咗而島周邊海水又變淺，啲漁民就開始填海圍墾、開挖魚塘、養殖魚蝦。當年新鮮嘅魚獲送去東莞、深圳、番禺等地。漁民養殖嘅有金鼓（金古魚）、黃鰭鯛（黃腳鯉）、海鱸、麻蝦等，其中主產嘅黃鰭鯛（黃腳鯉）甘甜鮮嫩，仲註冊成咗廣東省「綠色食品」品牌。
龍穴島東部宜家好大部分畀造船廠、港口、物流園區佔據著，填海而成嘅中船龍穴造船基地就佔咗約7.6公里嘅海岸線，2004年左近開建，2008年上半年開工造船，畀視作華南最大、全國三大造船基地之一。南端係南沙港碼頭，係廣州港第四大港區，最後生嘅一個。2009年當局同龍穴島制定咗個用海規劃，規劃到2020年，龍穴島面積將達到76平方公里，增加臨港產業用地或儲備用地。

交通
南北兩端，鳧洲大橋、新龍大橋分別通去南沙街、萬頃沙鎮。
地鐵：4號綫金洲站，換乘1a至龍城商業中心站。
客車：長途客車到番禺汽車站，轉新墾汽車站，接駁碼頭班船到島上。
港口：四個50000噸級南沙港區集裝箱一期碼頭。
高速公路：南沙港快速路
龍紀

龍紀係大唐皇帝李曄嘅年號，相當於公元889年，前後總共1年。
龍穿鳳翼

龍穿鳳翼係傳統廣府菜，傳統做法係先將雞翼去骨，中間釀入金華火腿條同筍條，然後用滾油煮到差唔多熟，最後同紅蘿蔔片同冬菇片炒。不過近年部份人整嘅龍穿鳳翼，或者會釀其他料。
龍穿鳳翼又叫龍穿鳳翅，又叫龍穿鳳翼。英文叫Chicken wing and ham。
龍緯汶

龍緯汶（LUNG Wai-man, James，1974年8月15號—），中國國民黨黨員，影視及娛樂事務管理處電視及電台廣播諮詢小組組員，香港深水埗區議會社區事務委員會關注南亞裔人士生活工作小組成員，香港社區發展網絡總幹事，政黨南方民主同盟黨主席，亦係香港作曲家及作詞家協會會員。
龍緯汶2019年5月17號俾差人拉咗，懷疑佢藉支援南亞人士期間，涉嫌非禮同製作兒童色情物品。網上早排流傳龍緯汶同南亞兒童嘅親暱照，包括擁抱女童、俾女童坐大髀同埋同女童挨著瞓覺。據了解，佢拍攝一名年約7至8歲嘅女童私處。

屋企
龍緯汶祖籍廣東高要，而佢係香港出世。

學歷
龍緯汶之前喺香海正覺蓮社佛教普光學校畢業。
龍緯汶喺1993年考入嶺南大學，就讀社會科學系，1996年畢業。

政途
龍緯汶之前做過葉樹安嘅議員助理，喺2004年2月同埋班南亞少數族裔成立南方民主同盟。
2005年起，龍緯汶俾政府委任做影事及娛樂事務管理處電視以及電台廣播諮詢小組組員。2007年，佢俾深水埗區議會委任做社區事務委員會關注南亞裔人士生活工作小組成員。
2003同埋2007年，佢都參加過區議會選舉，不過輸咗。
龍緯汶現時正為網絡電台Onairpower擔任節目「詹士與你論盡天下事」，「少數族裔世界」，「荒漠甘泉」同埋「歷史縱橫」嘅主持同埋監製。
乙狀結腸內窺鏡

乙狀結腸內窺鏡（英文：sigmoidoscopy）係一種檢查消化道嘅內窺鏡。
乙種射綫

乙種射綫（beta ray），又寫β射綫，係射綫一種，由核子放射出來，以高速橫行，達光速九成。佢本質係電子，係粒子一種，所以又叫乙種粒子（英文beta particle）或者β粒子。β係希臘字母第二，讀似卑他，拉丁拼寫beta。常見乙種射綫嘅電子，係負電子，但亦有指反電子，旣係正電子，視爲反乙種射綫。
由於電子帶負電，所以電荷爲負一。由於佢帶負電，喺射綫喺磁場之中，會偏轉一方。若係反電子，性質一樣，不過偏轉方向相反，亦會同正電碰撞，湮沒成光，卽放丙種射綫。
因乙種射綫帶電荷，會令物質電離。因爲咁，射綫會破壞細胞，以至破壞遺傳基因，引致突變。乙種射綫用鋁紙，或係平日講嘅錫紙一張就擋到。
乙種射係核衰變所生，中子轉成質子，放出高速電子同電子反中微子。反乙種射綫，則相反，由質子轉爲中子，放出正電子同電子中微子。
乙酉

乙酉係六十干支入面嘅第22個。

乙酉年
乙酉年係黃曆第22年，係雞年嘅排序之一。
乙酰膽鹼酯酵素

乙酰膽鹼酯酵素（英文：acetylcholinesterase）係一種酵素。響間發性晚間血紅蛋白尿病，呢種酵素水平會降低。
乙酸鈉

乙酸鈉（英文：Sodium acetate，化學式CH₃CO₂Na、CH₃COONa、NaC₂H₃O₂或NaOAc），又叫醋酸鈉，晶體有無水（NaOAc）同三水合物（NaOAc·3H2O）兩種形式。

物理性質
無水醋酸鈉係白色或灰白色粉末，比重1.528，熔點324°C，沸點881.4°C，可溶喺水，難溶喺有機溶劑，水溶液呈鹼性。
三水合醋酸鈉結晶比重1.45，熔點58°C，喺120°C即失結晶水變無水醋酸鈉；且喺大氣中風化，逐漸失水，日久而成白色粉末。
化學橡膠公司（CRC）手冊嘅溶度表
三水乙酸鈉結晶（長1.7公分）

化學反應
乙酸鈉同鹵烷（如溴乙烷）可用來整酯：
CH₃COONa＋CH₃CH₂Br　→　CH₃COOCH₂CH₃＋NaBr
鹼石灰同乙酸鈉共熱脫羧得到碳酸鈉同甲烷：
CH₃CO₂Na＋NaOH　→　CH4＋Na₂CO₃
此反應常用氧化鈣催化；亦可用銫鹽催化。[未記出處或冇根據]

食品
乙酸鈉可作調味料（酸味劑）加落嘢食度（通常以二乙酸鈉形式加入，化學式NaH(CH3CO2)2），醋鹽味薯片就係用乙酸鈉來調味。歐盟批准乙酸鈉做食品添加劑，編號E262，可用喺嘢食度。

緩衝劑
作為乙酸嘅共軛鹼，乙酸鈉可同乙酸組成緩衝溶液，pH調節範圍3.7至5.6，喺化學同生物化學非常有用。

暖包
有啲暖包由過飽和乙酸鈉溶液整成。隻溶液可由加熱溶解乙酸鈉晶體後冷卻熱溶液得到，其中加熱溫度要超過晶體熔點。三水乙酸鈉熔點58°C。用爾隻暖包時屈下暖包以形成晶核，溶液嘅乙酸鈉晶體析出並釋放結晶熱，佢熔化潛熱係每公斤264至289 kJ。爾種暖包只要喺滾水度加熱幾分鐘就可以循環再用，同其它形式嘅暖包毋同。
有飽和乙酸鈉溶液嘅暖包，結晶時會釋放能量
乙醇

乙醇（粵拼：jyut3 seon4，英文：ethanol）係種飲得嘅酒精，一般講酒，都係含乙醇。乙醇無色、室溫之下，佢係液體，好似水咁。不過佢好易蒸發，亦都好易着火，即係易燃。乙醇響一大氣壓力之下，沸點係攝氏78.4度，低過水。
乙醇化學來講係醇類，係種碳氫化合物，主幹係乙基（C₂H₅-），再帶多個羥基（氫氧基，-OH），符號C₂H₅OH，亦都寫做CH₃-CH₂-OH。佢響醇排第二輕，響甲醇之後。乙醇簡化符號係C₂H₆O，同二甲醚一樣，所以兩個係同分異構體（isomer）。
人以前發現，糖發酵會變成酒，就係最早造乙醇嘅方法。響有石油化工之後，先至有工業用途。
近年驚無石油用，唔少國都流行用縠造乙醇做燃料，搞到糧價大升。

反應
乙醇係種一級醇，會被人氧化，產生醛（乙醛）。如果再氧化，會變羧酸（乙酸）。可以用重鉻酸鉀做氧化劑。如果用濃硫酸或者氧化鋁加熱脫水，會出乙烯。

酯化
會同有機酸反應生成酯，要有濃硫酸做催化劑。例如乙醇、乙酸同濃硫酸擺埋一起回流加熱，會出乙酸乙酯。
RCOOH + HOCH2CH3 → RCOOCH2CH3 + H2O
維基同享有多媒體嘅嘢：
Ethanol（類）
Star世界巡迴演唱會

《Star世界巡迴演唱會》，係臺灣女歌手張惠妹嘅演唱會。
Stata

Stata係隻用嚟做統計嘅軟件，1985年由Statacorp公司開發。
Stars Align

《Stars Align》係荷蘭音樂人R3hab同臺灣歌手蔡依林嘅一首歌曲，呢首歌由Fadil El Ghoul、Rik Annema同Cimo Fränkel創作；R3hab製作。佢作為單曲由Liquid State響2021年3月21號發行，係中國大陸手機遊戲《和平精英》嘅女生季閃耀推廣曲同全球手機遊戲《PUBG Mobile》嘅三週年主題曲。

背景同發行
2020年8月30號，蔡依林嘅經紀人王永良透露蔡依林將計劃發行全新嘅音樂作品。同年11月29號，蔡依林表示喺出年發行新單曲。同年12月22號，蔡依林表示：「新歌真的看運氣，我會開始做一些製作，但能不能在時間內完成，我自己也充滿了問號。」2021年1月19號，蔡依林嘅經紀人王永良透露蔡依林已經完成新單曲嘅錄製，仲表示：「新歌選很久」。
同年3月18號，R3hab宣布同蔡依林合作嘅新單曲喺同月21號發行，蔡依林表示：「這首歌無法用言語形容，很期待《Stars Align》跟大家見面，聽聽看粉絲們對這首歌曲的反應！」同月22號，蔡依林透露將計劃拍攝呢首歌嘅MV。同年4月22號，呢首歌由Alle Farben（英文：Alle Farben）重新混音嘅版本發行。同年5月20號，呢首歌由Faulhaber重新混音嘅版本發行，仲獲得2021年Hit FM年度百首單曲第10名。

創作同錄製
《Stars Align》以電子舞曲做主軸，配搭R3hab擅長嘅電音節奏；呢首歌極具動感且層次分明，而蔡依林極具特色嘅咬字同獨特嘅聲線亦都同舞曲風格完美融合。
呢首歌係R3hab同蔡依林嘅頭一次合作，蔡依林表示：「剛收到Demo的當下就覺得很喜歡、很好聽，特別是這首歌的Hook非常吸引人、非常有趣。在聽到製作完的成品、歌曲的旋律和節奏後，我真的很想要跳舞了！」R3hab就表示佢始終不斷突破音樂嘅界線同埋探索唔同嘅音樂風格，而且同蔡依林嘅合作，更加激發出佢對音樂嘅創作同想像。

音樂錄影帶
2021年4月5號，美國音樂行銷公司Proximity發佈呢首歌嘅歌詞版MV。同月23號，蔡依林發佈呢首歌嘅正式版MV，由陳奕仁執導。呢首MV講緊蔡依林喺一片奇幻嘅森林中驚醒，而且見到一個隱士，之後佢跟隨呢個隱士來到一座神秘嘅摩洛哥式建築，喺呢度佢經歷咗失眠、哭泣、唔食唔飲、封閉自己等症狀，喺經歷咗愛情呢場「大病」之後，佢個內心漸漸修復。呢首MV耗時拍咗兩日，蔡依林響MV度換咗八套服裝。
為咗呈現異國風情嘅氛圍，呢首MV響臺灣屏東縣嘅墾丁亞曼達會館取景拍攝，蔡依林表示：「前年我有到摩洛哥玩，一進來就覺得彷彿重新複習我的北非旅遊！摩洛哥的建築窗戶是對著中庭，且房間的色調鮮豔，還有特殊弧形加華麗配色的泳池，走在這裡有變富豪的感覺！」呢首MV亦喺臺灣屏東縣嘅港口白榕園取景拍攝，蔡依林表示：「因為這次拍攝才有機會來到這麼珍貴的地方，很感謝。」呢首MV中嘅舞蹈動作融合Vogue舞同地板動作，極具高難度。同年12月1號，呢首歌獲得YouTube臺灣2021年度熱門音樂影片排行榜第4名。

獎項
2021年12月11號，《Stars Align》獲得第3屆騰訊音樂娛樂盛典年度十大金曲。